
Общи условия на състезaнието “Sofia Municipality Innovation Hackathon 2016”,
коeто се реализира в рамките на Академия за иновации 2016 на 9 и 10 юни в София Тех Парк

 
I. Организатор и Общи Условия на Кампанията
 
Състезанието “Sofia Municipality Innovation Hackathon 2016” ("Състезанието") се организира и провежда от “Иновейшън Стартър Бокс” ООД, ЕИК 202912458, със седалище и адрес на управление: гр. София, ул. Ап. Карамитев 2, ет. 6, ап. 24, по възложителство на:

Асоциация за развитие на София, Фонда за иновации в културата и от името на Столична община, (наричани заедно по-долу "Организатор"). 

Участниците в Състезанието са длъжни да спазват условията и разпоредбите на изложените по-долу Общи условия.
 
Общите условия ще бъдат публично оповестени и ще бъдат достъпни за целия период на продължителност на Кампанията на интернет страницата на www.innovationstarterbox.bg и на фен страницата на Иновейшън Стартър във Фейсбук: https://bg-bg.facebook.com/innovationstarterbox

Организаторът на Кампанията си запазва правото да допълва или променя Общите условия, като промените влизат в сила само след оповестяването им на интернет страницата на Иновейшън Стартър и на фен страницата във Фейсбук.
 
II. Право на участие
В Кампанията имат право да участват физически лица, които са студенти, без прекъснати студентски права, в български университет с редовен факултетен номер. Не се допускат до участие организаторите, техните служители и/или членове на семействата им, както и свързаните с тях лица.
 
III. Условия за участие
В Състезанието има право да участва всяко физическо лице, относно което са налице условията посочени в раздел II, наричано по-долу Участник, което следва да изпълни следните условия:
Да е редовен студент в българско висше училище;
Да участва в отбор от минимум 2-ма и максимум 10 души екип;
Да е регистрирано за редовно участие в Състезанието, според правилата и настоящите Общи условия.
 
Участието в Състезанието става посредством следния механизъм:
1. На интернет страницата на Иновейшън Стартър и на фейсбук страницата на Иновейшън Стартър има посоченa регистрационна форма, в която всеки Участник трябва да попълни акуратно данните си, а именно: име фамилия, университет, факултетен номер, име на отбор, за да се регистрира за участие в Състезанието.
 
2. Всеки Участник, който се регистрира в Състезанието се задължава, в случай, че спечели първо място и получи наградния фонд, солидарно с отбора си, да разработи в сътрудничество със Столична община, одобрения проект, който ще бъде предоставен безвъзмездно за ползване на гражданите на столицата. 

3. Датата, мястото, членовете на журито и правилата на журиране в Състезанието, ще бъдат оповестени писмено на интернет страницата на Иновейшън Стартър и на Фейсбук страницата на кампанията.

4. Мястото и датата на провеждане на събитието са: 9 и 10 юни 2016 година, София. Конкретното място ще бъде уточнено допълнително
 
5. Спечелилият Участник се съгласява, че той и отбора, в който участва, могат да бъдат снимани по време на церемонията и събитието – и снимките с негово и тяхно участие да бъдат публично разпространявани от Организатора чрез различни комуникационни канали и използвани в други рекламни кампании и събития. 
 
IV. Териториален обхват на Състезанието
Състезанието се организира и провежда на интернет страницата и на фейсбук страницата на Иновейшън Стартър за територията на РБ.
 
V. Срок на Състезанието
Състезанието започва от 10.00 часа на 25.04.2016 г. и се провежда до 00.00 часа на 10.06.2016 г. (включително).
 
VI. Отличия
първа награда в състезанието е парична премия от 10 000 лв., предоставена от Фонда за иновации към Асоциация за развитие на София на Столична община за отбора победител.
предметни награди, предоставлен от партньори на събитието ще получат отличените отбори на второ и трето място в Състезанието.

 
VII. Теглене и получаване на отличия от Състезанието
Наградите се определят, присъждат и връчват от експертно жури от 20 членове и надзорен съвет в състав:

Жури:

Йорданка Фандъкова, кмет на Столична община, председател на журито
Анна-Мари Виламовска, секретар по иновационна и здравна политика на президента на РБ
Ивайло Филипов, Изпълнителен директор "Информационно обслужване"
Теодор Седларски, Декан на факултет "Стопанско управление" СУ "Св. Климент Охридски"
проф. Владимир Пулков, Технически университет София
Евгения Пеева, Изпълнителен директор на "Заедно в час"
Кристиян Постаджиян, Директор на Програмния съвет, Департамент „Кино, реклама и шоубизнес“, НБУ
Тодор Тодоров, Оперативен директор, Англо-американско училище
Елвин Гури, Изпълнителен директор Empower Capital
Тодор Брешков, Управляващ партньор LAUNCHub
Филип Генов, Вицепрезидент и мениджър специални проекти УниКредит Булбанк
Илияна Захариева, Директор корпоративни комуникации, Мобилтел
Анатоли Краев, Директор бизнес развитие, Теленор
Ираван Хира, Изпълнителен директор HPE
Радослав Николов, Изпълнителен директор, SAP Labs
Георги Брашнаров, Изпълнителен директор, Немечек
Росен Мисов, Изпълнителен директор, БАР
Мартин Димитров, Изпълнителен директор Нитрам
Алексей Лазаров, главен редактор на Капитал
Весела Калъчева, Изпълнителен директор на БАИТ
Юрий Вълковски, Reach for Change Foundation

Надзорен съвет:

Елен Герджиков, председател на Столичния общински съвет
Дончо Барбалов, зам. кмет на Столична община
3. Тодор Чобанов, зам. кмет на Столична община
4. Иван Велков, зам. председател на Столичния общински съвет 
5. Деница Лозанова, програмен директор, Асоциация за развитие на София
[bookmark: _GoBack]
Наградите ще бъдат дискутирани, обявени и връчени публично в присъствието на надзорния съвет и свидетели на събитието на 10.06.2016 година от 14:00 до 17:00 ч.

Имената на спечелилилите наградния фонд в Състезанието ще бъдат публикувани на сайта и фейсбук страницата на Иновейшън Стартър и Фонда за иновации в културата, както и на фейсбук страницата Сподели София, а самите печеливши Участници ще бъдат уведомени по телефона или чрез електронна поща от служител на Иновейшън Стартър за реда на получаване на паричната премия. 

Право да получи награда има Участник/Отбор, който е регистриран в екип за Състезанието и присъства на събитието по награждаването на 10.06.2016 г., като Участникът следва да се идентифицира с лични данни при поискване от служител на Иновейшън Стартър и да предостави декларации, подписани от всеки индивидуален член в отбора му, че е упълномощен от тяхно име да получи наградния фонд. 
Организаторът си запазва правото, при несъответствие на данните на печеливш Участник/Отбор и/или при попълнени неверни данни за контакт и други груби етични или правни нарушения, да предостави отличието на друг Участник/Отбор по реда на номинациите. При невъзможност за установяване на контакт с някои от отличените Участник/Отбори и/или при попълнени некоректно или неверни данни, наградата се предоставя на следващия изтеглен Участник/Отбор по реда на номинациите.
VIII. Отговорност на Организатора и/или трети лица, заети с Кампанията
При всички случаи, спечелилият Участник/Отбор ще получи наградата от Състезанието при условията посочени тук. С предаване на наградата на лицето, чиито лични данни съответстват на личните данни на изтеглен Участник, Организаторът и/или трето 
лице, заето със Състезанието, се освобождава от всяка по-нататъшна отговорност. Споровете между трети лица относно правото на собственост върху сим карта с телефонен номер или спорове относно титуляра на електронен адрес, не засягат принципа на предаване на отличието от Организатора на Състезанието на лицето, чиято претенция е представена пред Организатора на Състезанието, съгласно разпоредбите на тези Общи Условия. Личните данни на Участниците подлежат на проверка от Организатора.
Организаторът на Състезанието не се задължава да води кореспонденция относно претенции за участие в Състезанието, предявени след края му.

IX. Забрана за трансформация на отличията
Спечелилият Участник в Кампанията може да получи единствено обявената награда. Предметните награди не могат да се трансформират в парична равностойност.

X. Прекратяване на Състезанието
Организаторът има неотменимото право по своя преценка да прекрати Състезанието по всяко време, без изброяването да е изчерпателно, в случай че настъпят материални злоупотреби, нарушаване на Общите условия на Състезанието или форсмажорни обстоятелства. Прекратяването на Състезанието се обявява на интернет страницата и фейсбук страницата на Иновейшън Стартър. В тези случаи на Участниците не се дължи компенсация.
 
XI. Спорове
 
Всеки потенциален спор между Организатора на Състезанието и Участниците в същото се решава чрез преговори; при невъзможност за постигане на извънсъдебно решение, спорът ще се решава от компетентните съдилища в гр.София. Настоящата разпоредба има силата на изрично споразумение по смисъла на чл. 117, ал. 2 от ГПК.
 
XII. Публичност и лични данни
С участието си в настоящото Състезанието Участниците декларират и се съгласяват, че предоставят личните си данни доброволно като необходимо условие за участие в Състезанието и за ползването на правата, които могат да придобият с участието си в Състезанието, като предоставят изричното си съгласие, Организаторът да обработва предоставените от тях лични данни, включително да ги предоставя на трети лица, както и се съгласяват, че техните имена, снимка или други лични данни могат да бъдат разгласени публично и да бъдат използвани в аудио, печатни или видео материали от Организатора и/или посочено от последния трето лице, като Организаторът не дължи заплащане за това, включително, но не само, в случай на получаване на награда.
 
Личните данни, събрани за целите на настоящото Състезание, се предоставят от Участниците доброволно като последните имат право на достъп до тях и коригиране на така събраните данни. Личните данни на участниците ще бъдат ползвани само и единсвтено във връзка с конкретното Състезание и неговото споменаване.
 
XIII. Общи Условия
Общите условия ще бъдат достъпни на Интернет адрес:  за периода на Състезанието.
Участвайки в това Състезание, Участниците приемат задължителността на тези Общи Условия и се съгласяват да спазват техните и разпоредби.

Координатор на кампанията и лице за контакти от страна на Организатора:
Кристин Аракчиева, координатор на проекта +359 893 422 827, kristin@innovationstarterbox.bg

